ANNESS III

02 Post ta' twettiq ta' l-obbligu in kwistjoni

46 Fil-każ ta' self, l-għan: Kreditu tal-konsumatur 47 Fil-każ ta' self, l-għan: Kreditu tas-self

15 Self

A fis-sena B għal kull nofs sena C għal kull tlitt xhur D għal kull xahar E Oħrajn ***

01 Stattutorju 02 Kuntrattwali 03 Kapitalizzazzjoni ta' l-imgħax 04 Rata ta' l-interessi fuq self ** 05 Ammont ikkalkolat mill- pretendent 06 Oħrajn ***

Niddikjara li sa fejn naf u nemmen jien it-tagħrif ipprovdut huwa veru u mogħti in bona fede.

LINJI GWIDA BIEX TIMLA L-FORMOLA TA' APPLIKAZZJONI

Tagħrif importanti

Din il-formola għandha timtela fil-lingwa jew waħda mil-lingwi użati mill-qorti li ser tiġi ppreżentata. Jekk jogħġbok innota li din il-formola hija disponibbli fil-lingwi uffiċjali kollha ta' l-Unjoni Ewropea; dan jista' jgħinek biex timla l-formola fil-lingwa meħtieġa.

Jekk il-konvenut jippreżenta oppożizzjoni għat-talba tiegħek, il-proċedimenti ser ikomplu quddiem il-qrati kompetenti skond ir-regoli ta' proċedura ċivili ordinarja. Jekk ma tixtieqx tkompli l-proċedimenti f'tali każ, għandek timla wkoll l-Anness għall-formola preżenti. Dan l-Anness għandu jasal għand il-qorti qabel ma tinħareġ l-ordni ta' ħlas Ewropea.

Jekk l-applikazzjoni tikkonċerna talba kontra konsumatur relatata ma' kuntratt tal-konsumatur, din għandha tiġi ppreżentata lill-qorti kompetenti ta' l-Istat Membru li fih il-konsumatur huwa domiċiljat. F'każijiet oħra, l-applikazzjoni għandha tiġi ppreżentata lill-qrati kompetenti ta' l-Istat Membru fejn il-konvenut huwa domiċiljat jew kwalunkwe qorti oħra kompetenti skond ir-regoli tar-Regolament tal-Kunsill (KE) Nru 44/2001 dwar il-ġurisdizzjoni u r-rikonoxximent u l-infurzar ta' sentenzi fi kwistjonijiet ċivili u kummerċjali. Informazzjoni dwar ir-regoli ta' ġurisdizzjoni jistgħu jinsabu fl-Atlas Ġudizzjarju Ewropew (http://ec.europa.eu/comm/ justice_home/ejn).

Jekk jogħġbok tinsiex tiffirma l-formola u tikteb id-data fuqha fl-aħħar paġna. Indika wkoll ismek u kunjomok b'ittri kbar.

Linji gwida

Fil-bidu ta' kull sezzjoni ssib kodiċi speċifiċi li jridu jiġu inseriti, kif xieraq, fil-kaxxi rilevanti.

1. Qorti Meta tiddeċiedi liema qorti tagħżel, jeħtieġ tikkunsidra r-raġunijiet għall-ġurisdizzjoni tal-qorti.

2. Partijiet u r-rappreżentanti tagħhom Din it-taqsima għandha tidentifika l-partijiet u r-rappreżentanti tagħhom, jekk ikun il-każ, skond il-kodiċi indikati fil-formola. Il-kaxxa [Kodiċi ta' identifikazzjoni] tirreferi għal numru speċjali li l-avukati għandhom f'ċerti Stati Membri għall-finijiet ta' komunikazzjoni elettronika mal-qorti (ara l-Artikolu 7(6) it-tieni subparagrafu tar-Regolament (KE) 1896/2006). Il-kaxxa [Dettalji Oħra] jista' jkun fiha kwalunkwe informazzjoni oħra li tippermetti l-identifikazzjoni ta' persuna (eż data tat-twelid). Jekk hemm iżjed minn erba' partijiet u/jew rappreżentanti, jekk jogħġbok uża t-taqsima [11].

3. Raġunijiet għall-ġurisdizzjoni tal-qorti Ara t-"Tagħrif importanti" hawn fuq.

4. Natura transkonfinali tal-każ Sabiex tkun permess tuża l-proċedura għal ordni ta' ħlas Ewropea, mill-inqas żewġ kaxxi f'din it-taqsima għandhom jirreferu għal stati differenti.

5. Dettalji tal-bank (mhux obbligatorju) Fit-taqsima [5.1], tista' tinforma l-qorti dwar liema mezzi għandek il-ħsieb tħallas il-miżata ta' l-applikazzjoni. Jekk jogħġbok ħu nota li l-metodi kollha ta' ħlas f'din it-taqsima mhumiex neċessarjament disponibbli fil-qorti li fiha inti tapplika. Għandek tivverifika liema metodu ta' ħlas ser jiġi aċċettat mill-qorti. Tista' tagħmel dan billi tikkuntattja l-qorti konċernata jew billi tikkonsulta l-website tan-Network Ġudizzjarju Ewropew f'materji ċivili u kummerċjali (http://europa.eu.int/comm/justice_home/ejn). Jekk tagħżel ħlas b'karta ta' kreditu jew tippermetti lill-qorti tiġbor il-miżata mill-kont bankarju tiegħek, għandek tagħti d-dettalji meħtieġa tal-karta ta' kreditu/kont bankarju fl-Anness I għal din il-formola. Fit-taqsima [5.2], tista' tindika b'liema mezzi tixtieq tirċievi ħlas mill-konvenut. Jekk tixtieq titħallas permezz ta' trasferiment tal-bank, jekk jogħġbok agħti d-dettalji bankarji meħtieġa.

6. Talba prinċipali Din it-taqsima jrid ikun fiha deskrizzjoni tat-talba prinċipali u ċ-ċirkostanzi li jiffurmaw il-bażi tat-talba skond il-kodiċi indikati fuq il-formola. Inti jeħtieġ tuża numru ta' identifikazzjoni ("ID") għal kull talba, u tinnumerahom minn 1 sa 4. Kull talba trid tiġi deskritta fuq il-linja tal-kaxxa wara n-numru ta' l-ID, billi timla' n-numri rilevanti tal-kodiċi 1, 2, u 3. Jekk teħtieġ aktar spazju, jekk jogħġbok uża t-taqsima [11]. Il-kaxxa [Data (jew perijodu)] tirreferi, per eżempju, għad-data tal-kuntratt jew avveniment tal-ħsara jew għall-perijodu tal-kera.

7. Imgħax Jekk l-imgħax huwa mitlub, dan għandu jiġi speċifikat għal kull talba skond il-kodiċi indikati fuq il-formola. Il-kodiċi għandu jkun fih in-numru rilevanti (l-ewwel filliera ta' kodiċi) u l-ittra (it-tieni filliera tal-kodiċi). Per eżempju, jekk ir-rata ta' imgħax ġiet miftiehma fil-kuntratt u tkopri perijodi annwali, il-kodiċi huwa 2A. Jekk l-interess huwa mitlub sad-deċiżjoni tal-Qorti, l-aħħar kaxxa [sa] għandha titħalla vojta. Kodiċi 01 jirreferi għal rata ta' imgħax stabbilita mill-istatut. Kodiċi 02 jirreferi għal rata ta' imgħax stabbilita mill-partijiet. Jekk tuża Kodiċi 03 (kapitalizzazzjoni ta' l-imgħax), l-ammont indikat għandu jkun il-bażi għall-kumplament tat-terminu li jrid jiġi kopert. Kapitalizzazzjoni ta' l-imgħax tirreferi għas-sitwazzjoni fejn l-imgħax dovut jiżdied mas-somma prinċipali u jitqies għal finijiet tal-kalkolazzjoni ta' l-imgħax ulterjuri. Jekk jogħġbok innota li fi transazzjonijiet kummerċjali kif imsemmija fid-Direttiva 2000/35/KE tad-29 ta' Ġunju 2000 dwar il-ġlieda kontra l-pagament tard, ir-rata ta' imgħax statutorja hija s-somma tar-rata ta' interess applikata mill-Bank Ċentrali Ewropew għall-operazzjoni prinċipali ta' finanzjament mill-ġdid l-iktar reċenti li ġiet imwettqa qabel l-ewwel jum kalendarju tas-sitt xhur in kwistjoni ("ir-rata ta' referenza"), kif ukoll mill-anqas seba' punti perċentwali. Għal Stat Membru li mhux qed jipparteċipa fit-tielet stadju ta' l-unjoni ekonomika u monetarja, ir-rata ta' referenza msemmija hawn fuq għandha tkun ir-rata ekwivalenti stabbilita fil-livell nazzjonali (eż mill-bank ċentrali nazzjonali). Fiż-żewġ każijiet ir-rata ta' referenza fis-seħħ fl-ewwel jum tal-kalendarju tas-sitt xhur in kwistjoni ser tapplika għas-sitt xhur li ġejjin (ara l-Artikolu 3(1)(d) tad-Direttiva 2000/35/KE). Ir-"rata bażika (ECB)" tirreferi għar-rata ta' interess applikata mill-Bank Ċentrali Ewropew għall-operazzjoni prinċipali ta' finanzjament mill-ġdid tiegħu.

8. Penali kuntrattwali (jekk applikabbli)